เรื่องร้องเรียน (ถนน,ร้องเรียน) วันที่ 2023-10-03 01:42:08 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041017
ขอให้ตรวจสอบการปฏิบัติหน้าที่ของเจ้าหน้าที่ฝ่ายเทศกิจสำนักงานเขตป้อมปราบศัตรูพ่าย กรุงเทพมหานคร เนื่องจากผู้ร้องแจ้งว่าเมื่อวันที่ 30 กันยายน 2566 เวลาประมาณ 12.00-14.00 น. (ไม่ทราบเวลาที่แน่ชัด) ได้มีเจ้าหน้าที่ฝ่ายเทศกิจสำนักงานเขตป้อมปราบศัตรูพ่าย (ไม่ทราบชื่อ นามสกุลและรูปพรรณสัณฐาน) เข้ามาทำการรื้อถอนทรัพย์สินของผู้ร้องที่ตั้งอยู่ด้านหน้าบ้านเลขที่......ซอยมังกร ถนนมังกร แขวงป้อมปราบ เขตป้อมปราบศัตรูพ่าย กรุงเทพมหานคร จุดสังเกตบ้านอยู่ใกล้มูลนิธิป่อเต็กตึ๊ง และ ตลาดนัดหลังธนาคารกรุงเทพ สาขาพลับพลาไชย ซึ่งเป็นอาคารพาณิชย์ 2ชั้น 2คูหาติดกัน โดยผู้ร้องแจ้งว่า เจ้าหน้าที่ฝ่ายเทศกิจฯได้เข้ามารื้อถอน และยกเหล็กที่วางกั้น สำหรับจอดรถหน้าบ้าน, ท่อPVC และไม้ลังกั้นหน้าบ้าน ซึ่งกั้นไว้สำหรับขายสินค้า ลงสินค้า และ ส่งสินค้า โดยไม่มีการแจ้งล่วงหน้า ว่ากระทำผิดอะไร แต่มีการมารื้อถอนโดยพลการ ซึ่งเป็นการทำลายทรัพย์สิน และทำให้ทรัพย์สินสูญหาย อีกทั้งผู้ร้องแจ้งว่า เจ้าหน้าที่เข้ามารื้อถอนเฉพาะทรัพย์สินของบ้านผู้ร้อง แต่บ้านหลังอื่นๆ ไม่ได้รื้อถอนแต่อย่างใด ทั้งที่พื้นที่ดังกล่าวไม่ได้อยู่ในความรับผิดชอบของเทศกิจ เพราะไม่ใช่บาทวิถี (ตามผู้ร้องแจ้ง) และจากการกระทำดังกล่าวเข้าข่ายความผิด ตาม ม.157 การละเว้นการปฏิบัติ ประกอบกับผู้ร้องแจ้งว่า หากเจ้าหน้าที่ฯจะมารื้อถอนหรือยึดทรัพย์สินไป จะต้องมีหนังสือแจ้งมายังผู้ร้องก่อน เนื่องจากเป็นหน่วยงานราชการ ส่งผลให้ผู้ร้องได้รับความเดือดร้อนเป็นอย่างมาก จึงประสงค์ให้ตรวจสอบการปฏิบัติหน้าที่ของเจ้าหน้าที่ฝ่ายเทศกิจสำนักงานเขตป้อมปราบศัตรูพ่าย และ เบื้องต้นผู้ร้องจะเดินทางไปแจ้งความและลงบันทึกประจำวันไว้ (ประชาชนประสงค์เปิดเผยชื่อ นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata